Document ID: 31995R1307

Uredba Komisije (ES) št. 1307/95
z dne 8. junija 1995
o spremembi Uredbe (EGS) št. 2273/93 o določitvi intervencijskih centrov za žita
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Avstrije, Finske in Švedske,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žito [1], kakor je bila nazadnje spremenjena z Aktom o pristopu Avstrije, Finske in Švedske, in z Uredbo (ES) št. 3290/94 [2], in zlasti člena 5 Uredbe,
ker je treba Uredbo Komisije (EGS) št. 2273/93 z dne 28. julija 1993 [3], kakor je bila nazadnje spremenjena z Uredbo (ES) št. 3129/94 [4], uskladiti z določbami Akta o pristopu;
ker se je število intervencijskih centrov, določenih za Švedsko, izkazalo za nezadostno za zagotavljanje zadovoljivega izvajanja intervencij v tej državi; ker je treba število intervencijskih centrov zato povečati; ker so bili na Švedskem določeni dodatni intervencijski centri na podlagi njihove geografske danosti in zmogljivosti skladiščenja, ki morajo omogočiti zbiranje zalog in odprodajo večjih količin žit;
ker morajo zato, da bi se intervencija na Švedskem učinkovito izvajala že od tržnega leta 1994/95 naprej, spremembe, uvedene s to uredbo, začeti veljati čimprej; ker se mora zato ta uredba začeti uporabljati takoj, ko je to izvedljivo;
ker so ukrepi, predvideni s to uredbo, v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
Del Priloge k Uredbi (EGS) št. 2273/93 v povezavi s Švedsko se nadomesti s Prilogo k tej uredbi.
Člen 2
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. junija 1995

Labels: 3
17
18